**Harakati za Kuwapinga Makadiani katika Uislamu**

**Januari 2001**

**Bismillahir-Rahmanir-Rahiim**

**Sheria ya Kuzuia Ukadiani ya 1984**

Na   
Dr. Syed Rashid Ali

Kwa uamuzi wa pamoja wa Wabunge wa kuchaguliwa wa Bunge la Kutunga Sheria la Jamhuri ya Kiislamu ya Pakistan, **Katiba ya mwaka 1973 ilifanyiwa marekebisho kwa Sheria ya (Mabadiliko ya Pili ya Katiba**,1974 (Sheria XLIX ya 1974) ili kubadili Kifungu cha 106 na cha 260 cha katiba hiyo. Kipengele (3) kikaongezwa katika kifungu cha 260 kuwatangaza kuwa si Waislamu wale wasioamini “kukoma kabisa na kutoendelea kwa Unabii baada ya Muhammad (rehema na amani zimshukie) au yule anayedai unabii kwa maana yoyote ya neno hilo au kwa maelezo yoyote yale baada ya Muhammad (rehema na amani zimshukie) au yule anayemkubali mzushi kuwa ni Nabii au Mujadidi. Makadiani wa makundi mawili moja kwa moja wanajumuishwa na ainisho hili na hivyo kutangazwa kuwa si Waislamu.

Kifungu cha 106 kilihusu katiba ya Mabunge ya Majimbo ambayo ilitaja idadi ya Wabunge wa kuchaguliwa katika Mabunge hayo, sifa zao pamoja na viti vya ziada vya mabunge hayo vilivyotengwa kwa ajili ya Wasio-Waislamu yaani Wakristo, Wahindu, Masingasinga, Mabudha na jamii za wachache.

Katika jamii hizi, wakaongezeka “watu wa Kundi la Kadiani au Kundi la Lahori (wanaojiita Ahmadiyyah) kwa Mabadiliko ya Pili ya Katiba 1974.” Hivyo, nguvu ya kifungu cha 106 ilitolewa na azimio lililotolewa katika Kifungu Kidogo cha 3 cha Kifungu cha 260 na Ahmadiyyah wa makundi mawili walipenyezwa pamoja na makundi mengine ya wachache.

Mabadiliko ya Katiba ya Sepemba 7, 1974 yakadhihirisha vipengele vya kidini na vya kisiasa vya Makadiani. Waislamu ulimwenguni wakatanabahi kuwa ulikuwa ni mtandao wa chini kwa chini wa kisiasa ulikouwa na mafungamano na ubeberu ambao unaushajiisha na kuutumia Ukadiani kwa malengo mabaya.

Kuikamatia kwake dini ni gamba la kufichia mchezo wa kifisadi. Chini ya Ufadhili wa kuuma na kupulizia wa Serikali ya Mwingereza, Ukadiani ulifanya kazi ya kuhujumu na kupiga vita Uislamu ili kudhoofisha maadili ya ulimwengu wa Kiislamu.

Waislamu walikuwa wakifurahia kutimia kwa ndoto zao. Ilidhaniwa kuwa tatizo lililosumbua kwa mamia ya miaka limetatuliwa kirahisi. Hata hivyo, baadhi ya viongozi wa Kiislamu walioona mbali walitahadharisha watu waliokuwa wakifurahia kuwa wawe macho kwani Ahmadiya walipanga shambulio jingine jipya dhidi yao.

Maulana Maududi aliwatahadharisha Waislamu kuwa kadhia ya Ahmadiyya bado haijamalizwa. Serikali ilikuwa inafanya Ahmadiya waelewe kuwa wamepewa ulinzi wa kikatiba. Akaongeza kuwa mabadiliko ya katiba yalikuwa yamewakoroga akili watu wanaoishi nje ya nchi.

Kumbe wakaja kugundua kuwa Makadiani hawakuwa tu watu wasio Waislamu bali pia walikuwa makachero. Kwa kweli ni kikundi cha kisiasa. Alitahadharisha kuwa Waislamu wazitupie jicho la karibu harakati za chinichini za Ahmadiyya kwani walifanya hila za kushika madaraka baada ya kujipenyeza ndani ya idara nyeti. (imenukuliwa na AlFazl Rabwah Oktoba 16, 1974).

Serikali ya PPP ilisita kutekeleza uamuzi wa Bunge, yumkini kuwapoza jamaa zao Makadiani. Ilichukua kila hatua kuzuia uwezekano wa kufanya mabadiliko yaliyohitajika katika Sheria ya Adhabu ya Pakistan.

Ilitarajiwa kwamba baada ya mabadiliko yaliyopendekezwa, Makadiani wasingeliweza kujenga misikiti mipya, kusambaza itikadi zao za uzushi kwa kumwita Mirza Ghulam Ahmad “nabii” na “mtume” (“rasuul”) na kuwaita wafuasi wake “Masahaba” wa Mtume (rehema na amani zimshukie) na kadhalika.

Bali wakaona makadiani waking’ang’ania mwenendo wao huo. Bila kuyajali kabisa mabadiliko hayo ya katiba na huku wakikijua fika kizingiti cha kukwaza sheria, na ombwe la mchakato wa kutunga sheria, waliendeleza kampeni yao ya usaliti kikamilifu nchini Pakistan wakiwa na programu mpya na nguvu mpya. (Taz. Mahojiano ya Zafurullah Khan katika Jarida la Wiki la Lahore Juni 14, 1976).

Mawakala wakuu wa Makadiani wanaofanya kazi katika mfumo wa utawala walichukua hatua zilizowezekana kuhujumu Mabadiliko ya Katiba na kuwa mzaha mtupu. Utawala wa Bhutto, katika utekelezaji, ukaliacha jambo hili lining’nie na hata kulitia ugumu zaidi. (Weekly Chataan, Lahore 12 July 1976)

Harakati hizo zikaipelekea kadhia ya Ahmadiyyah kuwa kivutio na kuwapa maadui wa Uislamu nafasi ya kuzielekezea jicho la pili nguvu za chinichini za Jumuiya ya Ahmadiyyah kama nguvu muhimu za kutokomeza uhafidhina unaoibuka katika ulimwengu wa Kiislamu.

Wakawashawishi Makadiani waishi Marekani na nchi nyingine za Ulaya na kuwapa hifadhi wale waliotorokea huko kwa kuwatambua kama “jamii ya wachache inayonyanyasika Pakistan” huku wakiwapa fedha nyingi zaidi kutoka kwenye mifuko ya mashirika ya kijasusi. (Khalid Detlev, Die Politsche Rolle des Islam in Vorderen Orient, 2nd & Enlarged edition, Hamburg 1979)

Kuna ushahidi wa kuthibitisha kuwa Bhutto alidhamiria kudurusu mabadiliko ya Katiba katika awamu yake ya pili madarakani. Masud Mahamud, ndugu wa karibu wa familia ya Dkt. Basharat Ahmad ya Ahmadiyya wa Lahore na Mkurugenzi wa Jeshi la Usalama la Shirikisho lililosifika vibaya, alifichua jambo hili katika mahojiano:

“Pale Bunge lilipowatangaza Makadiani na Walahori kuwa ni jamii ya watu wachache wasio Waislamu, Waziri Mkuu Bhutto alichukizwa sana na uamuzi huo. Aliapa kuudurusu uamuzi huo. Kama hilo lisingeliwezekana, basi hatua zingechukuliwa kuwafurahisha Makadiani katika muhula wake wa pili madarakani baada ya kupata nguvu kutoka kwa wananchi. Alinisihi nifikishie hisia zake kwa Dkt. Abdus Salam, Afisa wake Mkuu wa Mambo ya Sayansi. Salam akalidhihaki jambo hili. Akaniambia kuwa yeye binafsi alikuwa mzalendo kwa nchi yake Pakistan lakini alichofanya Bhutto hakikustahiki kuachiwa na akaomba dua huo ndio uwe mwisho wake na mwisho wa wale wote waliohusika na jambo hili’. Mimi nikalifikisha jambo hilo hivyo hivyo kwa Waziri Mkuu. Lakini tahamaki ile siku Bhutto aliponishauri nimuone Dkt. Salam, wakati nikitoka nje ya chumba chake, nikamuona Dkt. Salam mwenyewe akisubiri kumuona Bhutto katika chumba chake cha ADC.” (Weekly Badban, Lahore, 18 May 1979).

**Mahusiano ya siri kati ya Makadiani na Bhutto** piayanakutikanakatika mahojiano **ya** Bwana Zafurullah na Jarida la Kila baada ya Wiki Mbili *Atishfishan*, Lahore:

“Bhutto alishinda chaguzi za mwaka 1970 katika Jimbo la Punjab kwa msaada mkubwa wa Ahmadiyya. Alimwambia Khalifatul MasihIII kwamba lau angelipata viti sita tu katika Jimbo la Punjab, basi hayo yangekuwa mafanikio makubwa kwake.

Lakini Hazrat Sahib akamshauri kugombea kila kiti. Jumuiya ingelifanya kila liwezekanalo kwa ajili yake. Basi tukafanya hivyo. Tulimfanyia kampeni za kuchaguliwa kwa jitihada zote na mpwa wangu Hamiid Nasarullah ndiye aliyekuwa wakala wa uchaguzi wa Kausar Niazi katika Jimbo la Sialkot mwaka 1970.

Baada ya kupata madaraka, Bhutto akafikiria kujipachika kama kiongozi asiye na mpinzani wa Pakistan kwa kuwatangaza Ahmadiyya jamii ya wachache wasio Waislamu. Alitaka kupata Baraka za Maulamaa kwa kuwatoa kafara Ahmadiyya.

Akakutana na Hazrat Sahib (Mirza Nasir Ahmad). Wakati alipokuwa akizungumza naye, aliangalia huku na huku na kisha akasema, ‘wakati ule nilikuwa sijapata nakala ya Qur’an Tukufu, vinginevyo, ningeliapa kwa Kitabu hiki kwamba mimi nakuhesabuni nyinyi ni Waislamu.’” (*The Atishfishan Lahore, May 1981*)

Yaonekana kwamba Bhutto alikuwa na msimamo laini kwa Makadiani moyoni mwake ingawaje kauli yake inatafsirika kama siasa tu. Lakini kwa sababu ya msaada huu wa Makadiani kwa serikali ya PPP, mabadiliko muhimu katika Sheria ya Adhabu ya Pakistan kwa mnasaba wa mabadiliko ya Katiba hayakufanyika.

Makadiani wakakaidi waziwazi kuikubali sheria. Licha ya vifungu hivi vya katiba, Makadiani wakazidi kuendelea kujiita Waislamu na kwamba dini yao ni Uislamu. Wakabaki na nguvu katika hali ya kujibagua na kutojali fadhaa ya Waislamu wa Pakistan.

Walifuata sera ambayo ilikuwa ya uchokozi wa wazi kabisa. Kwa maelekezo ya uongozi wao, wakaanza kuning’niza vibeji vya Kalima Tayyeba vifuani mwao, wakiweka mabango ya Kalima katika majumba yao ya ibada kwa namna ya uchokozi.

Hivi hasahasa ndivyo vilivyokuwa viashiria vya kupuuza kwao kabisa hisia za Waislamu. Kila Muislamu alijua kuwa ijapokuwa Makadiani wanadai kuwa wanaamini Kalima ileile ya Waislamu lakini papo hapo wanaijumuisha nafsi ya Mirza Ghulam Ahmad katika maana ya Kalima hii kwamba ni nabii mpya na ni mwendelezo wa Mtume Mtukufu (SAW) kwa kiwiliwili kingine. (Taz Kalima katika Jumuiya ya Ahmadiyya).

Wakipuuza kabisa hisia za Waislamu, waliendelea kuchafua majina ya heshima ya Waislamu yaliyotengwa kwa ajili ya Waislamu mashuhuri. Hivyo, ghadhabu za Waislamu hazikupoa katika kipindi cha baada ya mabadiliko ya katiba.

Wimbi jingine la maudhi lilianza mwaka 1976 pale Maulana Zafar Ahmad Ansari, kiongozi wa Jumuiya ya Maveterani wa Kiislamu aliponukuu kipande kilichochomolewa kutoka kwenye kitabu kilichoitwa ‘Israel-A Profile’ cha Profesa wa Kiyahudi, I.T.Nomani ambacho kilisema kuwa kulikuwa na **Ahmadiyya 600 waliokuwa wakiishi Israil ambao walijiunga na jeshi la Israili.**

Rabwa ikakanusha kuwepo kwa Profesa huyo au kitabu hicho. Aidha Rabwah ikakanusha kuwepo kwa Ahmadiyya yeyote wa Pakistan ndani ya Israil au katika Jeshi la Israil. (Imenukuliwa katika AlFazl Rabwah, 16 Januari 11 Februari, 26 Februari na 13 Aprili 1976).

Hata hivyo, Maulana Ansari alionesha kitabu katika mkutano na waandishi wa habari kilichochapishwa na Pall Mall, London. Na ilifahamika kuwa Jalaluddin Qamar, Mmishenari wa Ahmadiyya kutoka Rabwah, amekuwa katika utumishi Israil tangu mwaka 1956 pale Chaudhry Mohammed Sharif alipoitwa kurudi Pakistan kutoka Israil. Zaidi ya hivyo, wamisheri wote wa kikadiani waliopo Israil tangu mwaka 1928, walikuwa wakiishi Rabwah: J.D. Shams, Allah Ditta Jallendheri, Rashid Ahmad Chughtai, Nuur Ahmad na Ch.Sharif. Familia zao zilikuwa na mawasiliano nao mara kwa mara kwa njia za kutatanisha pale walipokuwa nje ya nchi. (Ahmadiyya Movement - British Jewish Connections by Bashir Ahmad).

Waislamu wa Pakistan siku zote walikuwa na hisia kali dhidi ya Dola ya Wazayuni ambapo habari hizo zilichochea hasama zaidi baina yao na Makadiani. Kadhia ya ushirikiano wa Ahmadiyya na Israil ikajitokeza tena katika Vyombo vya Habari vya Pakistan Mwezi Februari,1977 pale gazeti moja la Wiki la Kiurdu lilipotoa picha kutoka gazeti la Wiki la *Jerusalem Post* la tarehe 9 Oktoba 1976 iliyopigwa wakati wa sherehe moja ya Israil**.**

**Ujumbe wa Makadiani ukakutana na Rais wa Israil** na ukapiga naye picha. Katika picha alikuwemo Rais wa Israil, mshauri wake wa mambo ya jamii za wachache Mansur Kamal, Musa Odeh-Kadiani wa kipalestina na Jaluluddin Qamar, Mmishenari wa Kikadiani ndani ya Israil. (Islami Jamhouriyah, Lahore, 2-8 January 1977; Weekly Lahore, Lahore, 14 February 1977). Ikathibitika kuwa tofauti na makundi mengine ya wachache ya kidini na kikabila, Ahmadiyya walikuwa na mahusiano ya karibu na Serikali ya Israil.

Ingawaje Jumuiya ya Ahmadiyya ya Rabwa na Lahore haikukubaliana na Mabadiliko ya Katiba lakini **Bashir Tahir**, Kadiani, aliteuliwa na PPP kuwa Mbunge asiye Muislamu wa Bunge akikalia kiti cha Makadiani.

AlFazl Rabwah haikufurahishwa na uteuzi huu na akatangaza kuwa Ahmadiyya walikuwa Waislamu halisi na akatangaza kuwa Tahir baada ya kukubali kuwa si Muislamu alikuwa murtadi na hahusiani na Jumuiya ya Rabwa wala hana uwakilishi nayo. Kwa upande mwingine, Tahir alidai kuwa yeye ni Ahmadiyya halisi. (AlFazl Rabwah 13 April 1976)

Kikundi kidogo cha upinzani cha Ahmadiyya kilichojulikana kwa jina la **Arupi Party,** jina linalotokana na jina la Zahiiruddin wa Arup (Gujranwala, Punjab) kiliamini kuwa Mirza Ghulam Ahmad alikuwa ni nabii aliyekuja na sheria na alikuwa ni Mtume kwa maana halisi ya neno hilo bila alama za zilli wala buruuzi.

Kikundi hiki kilisema kuwa sala zao huelekea Kadiani, na kikafanya jitihada zote kujitenga na Waislamu. Mtoto wa kiume wa Zahiir, Rahamatulalla Arupi ndiye aliyeeneza mawazo haya kwa miaka mingi. Kundi hili liliwasihi Makadiani kuwa wakweli katika kuamini madai ya Mirza na wamkubali kama nabii wa kweli. Anadai hivi:

“Kuna njia mbili zilizoachwa wazi kwao; ama kujiunga na Waislamu au kujitenga nao kabisa kama Mabaniani. Hakuna njia nyingine. Kuishi kama kundi la wanafiki kungelikuwa janga kwa misheni ya Ahmadiyya huko mbele.” (Rehmatullah Arupi, Nishan-e-Rehmat, Lahore 1968)

**Uchaguzi wa 1977**

Bhutto alifanya chaguzi za Bunge la Taifa na Mabunge ya Majimbo Mwezi Machi 1977 na alishinda kwa idadi kubwa sana ya wapiga kura kutokana na kile kilichodaiwa udanganyifu mkubwa. (weekly Lahore, 14 March 1977)

Makadiani kwa mara nyingine walitoa msaada wote kwa Bhutto kwa sababu vyama vyote viliwakataa waziwazi Makadiani. Bado wao walimtazama yeye kama muokozi aliyevaa kinyago.

Vyama vyote vya Siasa chini ya jina la PNA (Pakistan National Alliance) viliendesha vuguvugu ambalo lilichukua sura ya harakati za Nizam-e-Mustafa kushinikiza utawala wa Kiislamu nchini Pakistan.

Makadiani wao wakatia nguvu upande wa nguvu za uovu na utawala wa kiimla. Maandiko mengi yakatolewa kwa jina la Taasisi bandia za kujifichia ili kuichafua PNA hasahasa vyama vilivyojinasibu na Uislamu katika muungano huo.

Khuddamul Ahmadiyya na Lajnat ndio waliovalia njuga kampeni chafu na wakatumia kiasi kikubwa cha fedha kutimiza matakwa ya kisiasa ya Rabwah. (Ahmadiyya Movement - British Jewish Connections by Bashir Ahmad)

**Sheria za Kijeshi**

Mnamo Julai 5,1977 Sheria za Kijeshi ikawekwa nchini, zikitowesha matumaini ya Makadiani juu ya ahadi ya Bhutto ya kudurusu mabadiliko. Kwa mara nyingine, kudra za Mwenyezi Mungu zikashinda mipango ya wanadamu.

Hata hivyo, kwa kusitishwa kwa katiba, walitumai kuwa mamlaka za sheria za Kijeshi zingelitangua katiba na kwa mara nyingine, wangefaidika na mazingira kama yale ya kabla ya mwaka 1974. Lakini matumaini yao yalidumu kwa muda mfupi.

Janerali Zia ul Haq, Mtawala wa Sheria za Kijeshi, alikuwa Muislamu kindakindaki, na akaanzisha mchakato wa kuitawala Pakistan Kiislamu. Mirza Nasir akachukizwa na mchakato huu, na kwa maelekezo yake, Misheni za Nje za Ahmadiyya na wafadhili wao katika nchi za Magharibi wakaanzisha kampeni chafu dhidi ya “adhabu za kikatili za Kiislamu” na hatua za serikali kutekeleza sheria za Kiislamu katika nchi.

Waliandika mambo kama vile: adhabu ya murtadi katika Uislamu, voboko kwa wahalifu, kuwakata wezi mikono, adhabu ya kifo kwa wazinifu na kadhalika. (Punishment of Apostacy in Islam by Zafarullah Khan) .

Makadiani wakajinadi katika ulimwengu wa Magharibi kwamba wao ndio wawakilishi wa Uislamu kwa kuakisi ‘mawazo ya kiliberali’ na maoni ya ‘busara’ zaidi na ‘yenye mizania’ kuhusiana na masuala hayo.

**Mkutano wa Kiislamu**

Mwaka wa pili wa utawala wa Jenerali Zia-ul-Haq ukaleta msukosuko zaidi kwa Makadiani. Kuanzia Julai 6 hadi 8, 1978, Pakistani ilikuwa mwenyeji wa Mkutano wa Kwanza wa Kiislamu Barani Asia mjini Karachi. Mkutano huo ulihudhuriwa na takribani wajumbe 200 kutoka nchi 27 na ulidhaminiwa na Baraza la Maulamaa wa Kiislamu-Rabita al-Alam al-Islami. Idadi kubwa ya Maulamaa kutoka Marekani na Urusi pia walihudhuria mkutano huo. Ulikuwa ni Mkutano wa Tano wa Kikanda nchini Pakistan, mikutano minne iliyotangulia ilifanyika Mauritania (1976), Marekani (1977), Australia (1975) na Trinidad (1977).

Mkutano huo ulijadili kadhia ya Ukadiani katika muktadha wa nguvu zinazopiga vita Uislamu kwa kushirikiana na nguvu za nje kudhoofisha umoja wa Umma wa Kiislamu. Mkutano ulichukua hadidu ifuatayo juu ya kadhia hiyo:

“Ukadiani ni itikadi ya kuhujumu dini ambayo inajificha kwa kinyago cha Uislamu ili kufunika malengo yake ya ufatani na uovu. Madai yake makuu yanayopingana na Uislamu ni:

* Dai lililokosa msingi la kiongozi wao kuwa eti yeye ni nabii
* Upotoshaji wa aya za Qur’an
* Upotoshaji wa Jihad

Ukadiani ni mtoto wa kike wa kambo wa Ubeberu wa Waingereza. Uliweza kunusurika kwa ulezi na ulinzi wa Ubeberu. Ukadiani hautumikii dini kwa imani ya Umma wa Kiislamu; wenyewe unatumikia kibubusa Ubeberu na Uzayuni na unaunga mkono kikamilifu nguvu na sera zinazopingana na Uislamu. Unatumia hata mamlaka zinazopinga Uislamu ili kuporomosha na kusambaratisha misingi ya imani ya Kiislamu. Ukadiani unahaha kwa ung’ang’nizi kufikia malengo hayo maovu na ya kifatani kwa njia ya:

1. Kuanzisha mahekalu ambamo watu hupotoshwa na kupotezwa kwa fikra na itikadi za kikadiani zinazopingana na Uislamu. Madola yanayopiga vita Uislamu kuyapa ruzuku na msaada wa kifedha mahekalu hayo.
2. Kuanzisha shule, vyuo na vituo vya mayatima ambamo mambo ya uvurugaji ya kikadiani hushitadi kwa maslahi ya madola yanayopiga vita Uislamu. Isitoshe Ukadiani umechapisha tafsiri kadhaa mbovu za Qur’an Tukufu zenye sherehe ndefu na za kubabaisha katika lugha mbalimbali. Ili kukabiliana na hatari za Ukadiani zilizo mlangoni, Mkutano umepitisha maazimio yafuatayo:
3. Kila Muislamu, kila taasisi au jumuiya ya Kiislamu haina budi kudhoofisha harakati za Makadiani katika mahekalu, mashule na vituo vyao vya mayatima na sehemu zote ambazo makadiani wanaendesha harakati zao mbaya na za hujuma. Pia wawang’amue na kuwaengua makadiani, na waihadharishe jamii nzima ya Waislamu juu ya harakati zao mbaya ili wasije kuangukia kwenye mtego wao au kutumbukia katika njama zao mbaya.
4. Makadiani watangazwe wazi kuwa ni makafiri na si Waislamu
5. Pasiwepo na miamala yoyote ya kibiashara baina ya Waislamu na Makadiani. Waislamu wawasuse makadiani kiuchumi, kijamii na kiutamaduni. Ndoa baina ya Waislamu na Makadiani zisitishwe mara moja. Makadiani wasiruhusiwe kuzika wafu wao katika makaburi ya Waislamu, wahesabiwe na kutazamwa kama makafiri wakubwa.
6. Dola zote za Kiislamu zinaombwa kuzuia harakati zote mbaya za wafuasi wa Mirza Ghulam Ahmad aliyedai unabii. Wahesabiwe kama kikundi kidogo cha wasio Waislamu na wanyimwe nyadhifa muhimu na nyeti za dola.
7. Vielelezo vya upotoshaji wao wote wa aya za Qur’an vichapishwe. Tafsiri mbovu za upotoshaji za aya za Qur’an za Makadiani zififilizwe na zisiwekwe hadharani kwa matumizi ya Umma.
8. Makundi yote ya Waislamu yaliyotoka katika njia sahihi ya Uislamu yahukumiwe sawia na Makadiani.

Wakiwa wamekerwa na maazimio hayo, na wakiwa wamekabwa koo na nguvu iliyoibuka ya mtandao wa kidini, Makadiani wakawakimbilia maadui waliompiga vita Zia nchini Pakistan na nje ya nchi hiyo.

Wakawakimbilia maadui wa kisekula na kisoshalisti wawasaidie katika jitihada zao za kujinusuru. Lakini wakati huo huo, dai la umma la kutekeleza mabadiliko ya katiba kwa ukamilifu wa maandishi na matakwa yake likapata nguvu.

Katika mikutano ya kidini, wakati wowote Maulamaa na Masheikh walipopata fursa ya kumfikia Jenerali Zia, walisisitiza haja ya kudhibiti harakati za Makadiani na kuondosha hatari hii katika tasnia ya siasa ya Uislamu. Watu wakaelezea mashaka yao juu ya programu ya serikali ya kusilimisha nchi kupambana na tishio la Ahmadiyyah.

Kwa ombwe hilo la kutotungwa sheria yoyote, makundi yote mawili ya Makadiani yakadhihaki mabadiliko hayo ya katiba. Wakazidi kung’ang’ania kujiita Waislamu ndani ya Pakistan na nje. Wakaendelea kutoa adhana, kumwita Mirza nabii na mtume. Wakaendelea kuchafua majina ya Waislamu mbalimbali mashuhuri, na wakaendelea kuwaponda Waislamu wote ulimwenguni kuwa ni makafiri. Mashitaka yakafunguliwa katika mahakama mbalimbali za sheria mjini Punjab.

Hakimu wa makosa ya jinai Dear ghazi Khan ndiye mwanasheria aliyewekwa na Waislamu, akaweka pingamizi la muda na kuwazuia washitakiwa kupaita Msikiti mahala palipoleta mgogoro na kuacha kutoa adhana. Makadiani wakakata rufaa mbele ya Hakimu wa Wilaya dhidi mapingamizi haya lakini rufaa hii ilitupiliwa mbali kwa hukumu ya Oktoba 19, 1975. Makadiani wakaenda Mahakama Kuu ya Punjab ambayo iliweka kando hukumu za mahakama za chini. Jaji Aftab Hussein wa Mahakama Kuu ya Lahore katika shauri la Abdurahman Mubashir dhidi ya Amir Ali Shah, alisema katika hukumu yake ya Novemba 12, 1977 kwamba:

‘Ahmadiyya bado wanabaki huru kabisa kufuata na kutekeleza dini yao na kufurahia uhuru kamili kwa mnasaba wa itikadi na taasisi zao za kidini na kwamba mabadiliko ya katiba hayakubainisha hoja yoyote ambayo kwayo mahakama inaweza kutoa pingamizi la kuwazuia Ahmadiyya kuyaita maeneo yao ya ibada Msikiti (Masjid) au kutumia adhana ndani yake au kuswali sala zao kwa utaratibu uliowekwa na Uislamu.’ (1978PLD 113).

Hivyo basi, hakukuwa na kikwazo cha kisheria kwa Ahmadiyya kuendelea kufuata imani yao vilevile kama walivyofanya kabla ya mabadiliko ya katiba. Uamuzi wa Mahakama Kuu ya Lahore ulionesha kuwa Mabadiliko ya Katiba yalikuwa na athari ndogo mno kwa Makadiani katika kuzuia harakati zao za kuritadisha na kuchokoza Waislamu.

Ilihisiwa kuwa jambo fulani lazima lifanyike kuhusiana na jambo hili. Wanazuoni wakubwa pamoja na Jumuiya ya Khatme Nabuwwat, wakalitafakari suala hili na kuanza kampeni ya utekelezaji wa Mabadiliko ya Katiba kwa ukamilifu wa maandishi na matakwa yake.

**Sheria ya 44**

Kwa shinikizo kubwa la Jumuiya ya Khatme Nabuwwat, Sheria ya 44 ikapitishwa Mwezi Septemba 1980 ambayo iliongeza kifungu cha 298-A katika Sheria ya Adhabu ya Pakistan (Sheria XLV ya 1860) iliyojazilizwa hivi karibuni na Sheria Na. XLIV ya mwaka 1980).

Ikatangazwa kuwazuia Makadiani kutumia majina mashuhuri, utajo na utukuzo uliohifadhiwa kwa miaka 1400 iliyopita kwa ajili ya Mtume Mtukufu SWA, Warithi wake, wake zake na kadhalika. Iliainisha adhabu ya kifungo cha miaka 3 jela:

|  |
| --- |
| 238-A  “Matumizi ya maneno ya kebehi na kadhalika kwa mnasaba wa watu watukufu. Yeyote kwa maneno, ama ya kutamkwa au ya kuandikwa, au kwa taswira, au kwa uvumi wa kusingizia, au kwa upekepeke, akichafua kwa njia ya moja kwa moja au ya uficho jina tukufu la mke yeyote au watu wa familia ya Mtume Mtukufu (saw) (Ahlibait) au Sahaba yeyote mwongofu (Khulafat-e-Rashidiin) au masahaba wa Mtume Mtukufu (rehema na mani zimshukie) ataadhibiwa kwa kwa kifungo ama cha kutamkiwa kipindi kinachoweza kufika miaka mitatu au faini au vyote viwili.’ |

Kifungu hicho kilijumuishwa kwa maana ya jumla na hakikutengwa kwa ajili ya Ahmadiyya peke yao. Licha ya hatua hizi, Makadiani kwa ubishi wakaendelea na mwenendo wao wa kuwavuruga na kuwakera Waislamu.

**Mirza Nasir Afariki**

Mnamo Juni 9, 1982, Mirza Nasir alikufa kwa ugonjwa wa moyo kushindwa kufanya kazi, mjini Islamabad. Mithili ya babaake, Mirza Nasir alitawala kwa hatamu ya vitisho dhidi ya wale waliothubutu kutofautiana naye. Alipachikwa na wapinzani wake majina kama ‘Rasputin wa leo wa Rabwa’, ‘Ghengiz Khan’, ‘Msanii Mtakatifu’ (‘Holy Hoax’) (Tarjuman-e-Islam, Lahore, 1 Sept 1972).

Lakini aliona harakati dhidi ya Ahmadiyyah za mwaka 1974 kama theluji inayoyeyuka yenyewe hadi pale Bunge la Kutunga Sheria la Pakistan lilipopitisha sheria ya kihistoria iliyowatangaza Makadiani kuwa ni jamii ya wachache wasiokuwa Waislamu.

Mirza Nasir akawa kiongozi dhaifu wa jumuiya hiyo dhaifu katika kipindi cha baada ya mwaka 1974. Afya yake ikazorota ghafla. Kufuatia kifo cha mkewe, akaoa mwanamke mdogo daktari wa kikadiani,Tahira, baada ya kupokea funuo.

Hata hivyo, Alihangaika kutumia dawa nyingi, miongoni mwao Zad-e-Jam-e-Ishiq ambayo fomula yake ilidaiwa kuwa ilifunuliwa kwa Mirza Ghulam A. Qadiani, kumuongezea nguvu za kiume.

Hata hivyo, mwili wake dhaifu haukuweza kuhimili dawa hizi (aphrodisiacs) na miezi miwili baada ya ndoa, alikufa kwa ugonjwa wa kufeli kwa moyo, akiacha jumuiya yake ikichanganyikiwa na kufadhaika. (Ahmadiyya Movement - British Jewish Connection by Bashir Ahmad).

**Tahir atwaa Madaraka**

Mirza Tahir na nduguye wa upande mmoja Mirza Rafi Ahmad ndio walikuwa wagombea wa nafasi ya Khalifa aliyefuata. Mirza Rafi alishurutishwa kukaa kimya wakati kituko cha uchaguzi kilipofanyika na hatimaye Mirza Tahir akachaguliwa kuwa Khalifa wa nne. Mirza Rafiakabaki ameumia.

Akapachikwa majina, Mnafiki, Yazid, kibaraka wa Malahori (Paighamis), mpinzani wa kufa na kupona wa Khalifa mchaMungu, mwana -mpotevu wa mama wa kibengali (mamaake alikuwa m-bengali) na ni mmachinga katika Sala. Mashabiki wake wakafutwa katika Jumuiya. (Weekly MAG, Karachi, 22-28 July 1988).

Haukupita muda Mirza tahir akachukua mamlaka yote ya Jumuiya. Akaagiza fomu za usajili (Bait forms) zisainiwe na Ahmadia wote. Alianzisha ‘kampeni kubwa za Tabliigh’ nchini Pakistan.

Wahubiri wake wakawa mafedhuli katika kueneza itikadi zao. Kwa mbinu zisizosahihi za kuwaingiza watu katika imani yao, walihasimiana na jamii na maulamaa. Tabia ya shari ya Rabwah ikawalazimu Waislamu kuchukua hatua za lazima dhidi yao na kwa mara nyingine harakati za kutekeleza mabadiliko ya katiba zikapata nguvu.

**Jumuiya ya** **Khatme Nabuwwat**

Hadi kufikia mwaka 1984, muongo mmoja baada ya mabadiliko ya katiba, kadhia ya Qadiani ikawa tena kiini cha angalizo la Umma hasahasa kutokana na jitihada za Jumuiya ya Khatme Nabuwwat. Maulamaa wakamng’ang’aniza Jenerali Zia-ul-Haq, sasa akiwa Rais, kuchukua hatua za lazima kuzifuatilia harakati za kupiga vita Uislamu za Mirza Tahir Ahmad na waandamizi wake bila kupoteza muda zaidi.

Mabadiliko ya Katiba yalishindwa kuziwahi harakati za wazi na za siri za Makadiani kwani walitumia fursa ya ombwe la kutotekelezwa sawasawa kwa mabadiliko hayo.

Baada ya mfululizo wa mikutano na maandamano mwanzoni mwa mwaka 1984, Majlis Amal (Kamati ya Utekelezaji) ya Mkutano wa Jumuiya ya Tehrike Khatme Nabuwwat iliamua kukutana mjini Rawalpindi mnamo Aprili 27, 1984 kuyatilia msukumo madai yafuatayo:

1.Kuwaondoa Makadiani katika nyadhifa kuu

2. Kutekeleza kwa ufanisi Mabadiliko ya Pili

3.Kuipiga marufuku tabligh ya Ahmadiyya

4. Kutekeleza pendekezo la Baraza la Aqida la Kiislamu kuhusiana na Makadiani (Baraza hilo lilipendekeza adhabu ya kifo kwa murtadi)

5. Kumkamata Mirza Tahir Ahmad na baadhi ya jamaa zake kuhusiana na tukio la kupotea kwa Maulana Aslam Qureshi (Mwanaharakati wa Khatme Nabuwwat ) na kupatikana mara moja kwa Maulana Qureshi.

6. Kudumisha ukaguzi wa karibu wa harakati za kijasusi za Ahmadiyya na ushirikiano wao na Wazayuni.

7.Kupiga marufuku majeshi ya mgambo ya Rabwah kama vile Khudamul Ahmadiyya na kadhalika

8. Kuwatambua Makadiani kuwa si Waislamu katika vitambulisho na pasi za kusafiria.

Idadi kubwa ya Maulamaa mashuhuri na viongozi wa Jumuiya ya Khatme Nabuwwat walikamatwa kwa Sheria ya Adhabu ya Pakistan 153 kwa Amri ya 16MP kwa kutoa hotuba za upinzani ili kusitisha ushiriki wao katika mkutano huo.

Licha ya vikwazo vikali viliyowekwa na utawala ikiwa ni pamoja na kuwakamata Maulamaa, kupiga marufuku vipaza sauti, kutumia kifungu cha 144 cha sheria ndani na katika mji wote wa Rawalpindi, watu wakamiminika katika mji huo kutoka Majimbo yote manne ya Pakistan na Azad Kashmir kufanikisha mkutano huo. Jumuiya ya Tehrik ikatishia kuchukua hatua ya moja kwa moja kama madai yao yasingekubalika.

Raja Zafarul Haque, Waziri wa Habari na Utangazaji wa wakati huo, alifanya kazi muhimu na ya kusifiwa kuwaleta wawakilishi wote wa Jumuiya ya Tehrik na Serikali katika mkutano wa meza ya duara. Serikali ikalazimika kukubaliana na vuguvugu hilo la umma ambalo vinginevyo lingeishia kuwa sekeseke la kisiasa dhidi ya utawala wa Sheria za Kijeshi. (Jang, Rawalpindi 13, 16, 22, 25 April 1984).

**Rais Zia-ul-Haq atangaza Sheria ya 20 (Ordinance XX)**

Siku moja kabla ya Mkutano (wa Aprili 26, 1984), Rais wa Pakistan alitangaza Sheria ya 20 ya 1984 iliyoitwa *Harakati za Kupinga Uislamu za Kundi la Kadiani, kundi la Lahore na Ahmadia, Sheria ya (Marufuku na Adhabu) 1984.*

Sheria hii ikawapiga marufuku Makadiani, Walahori na Ahmadiyya kufanya harakati za kupinga Uislamu. Kifungu kipya 298-B kikapenyezwa katika Sheria ya Adhabu ya Pakistan kutoa adhabu ya miaka mitatu jela na faini kwa mtu wa makundi haya ambaye kwa maneno iwe ya kutamkwa au ya kuandikwa, au kwa taswira anawaita warithi wa Mirza Ghulam Ahmad kama ni Maamiri Muuminina au kuwaita wafuasi wake Masahaba, au kuiita familia yake kuwa Ahli Bait au kupaita mahala pake pa ibada kuwa ni Masjid.

Kifungu hicho kinatoa adhabu hiyo hiyo kwa mtu yeyote yule anayeuita mwito unaoita kwenye sala za imani yake kuwa ni Adhana, au kutoa adhana inayotumiwa na Waislamu. Kifungu kipya kilichopenyezwa katika Sheria ya Adhabu ya Pakistan kinatoa adhabu hiyo hiyo kwa mtu yeyote yule ambaye kwa njia ya moja kwa moja au ya uficho anajiita Muislamu au anaiita imani yake kuwa ni Uislamu au anahubiri au kueneza imani yake au kumlingania mwingine kuikubali imani yake, au kwa namna yoyote iwayo anachokoza hisia za kidini za Waislamu.

Sheria hiyo pia ilirekebisha Kifungu cha 99A cha Sheria ya Mwenendo wa Makosa ya Jinai ya 1898 ili kuipa nguvu serikali ya Jimbo kutoza fidia kwa magazeti, kitabu au hati yoyote iliyochapishwa kwa kukiuka vifungu vilivyopenyezwa katika Sheria ya Adhabu ya Pakistan.

Mabadiliko yaliyofanyika kwa Sheria hiyo katika Kifungu cha 24 cha Sheria ya Magazeti na Machapisho ya Pakistan Magharibi ya mwaka 1963 yaliipa nguvu Serikali ya Jimbo kukifungia chombo kilichotumika kuchapa au kuchapisha kitabu chochote au gazeti kwa kukiuka vifungu vipya vilivyopenyezwa katika Sheria ya Adhabu ya Pakistan, kufuta gazeti linalokiuka kifungu husika na kutoza fidia kitabu au gazeti lenye jambo lolote ambalo kuchapwa au kuchapishwa kwake kumepigwa marufuku na vifungu husika.(The Muslim, Islamabad, 27 April 1984)

Kwa sababu ya sekeseke la Waislamu juu ya ung’ang’anizi wa Makadiani, Sheria ya Magomvi (the impugned Ordinance) ikatangazwa ambayo iliongeza kifungu cha 298-B na cha 298-C katika Sheria ya Adhabu ya Pakistan (Sheria XLV ya 1860) na kufanya marekebisho ya matokeo katika Sheria ya Mwenendo wa Makosa ya Jinai, 1898 (Sheria V ya 1898) na Sheria ya Magazeti na Machapisho, 1963, vifungu 298-B na 298-C kama ifuatavyo:

|  |
| --- |
| 298-B  “Matumizi mabaya ya majina, utajo na sifa, na kadhalika zilizotengwa kwa ajili ya watu watukufu au mahali patukufu.   1. Mtu yeyote wa kundi la Qadiani au kundi la Lahori (wanaojiita Ahmadia au kwa jina jingine lolote) ambao kwa maneno yawe ya kutamkwa au ya kuandikwa au kwa taswira; 2. Anamtaja au kumwita mtu yeyote ukiacha Khalifa au sahaba wa Mtume Mtukufu (amani na rehema zimshukie) kuwa ni Amiri Muuminina, Khalifa wa Waumini’, Khalifa wa Waislamu’, ‘Sahaba’ au ‘Radhi-Allah-Anhu’. 3. Anamtaja au kumwita mtu yeyote zaidi ya mke wa Mtume Mtukufu Muhammad (rehema na amani zimshukie) kuwa ni ‘Mama wa waumini’ (Umm-ul-Muuminiina); 4. Anamtaja au kumwita Ahli Baiti mtu yeyote zaidi ya mwanafamilia wa Mtume Mtukufu (amani iwe juu yake); au 5. Anayepataja au kupapa jina au kupaita mahali pake pa ibada kuwa ni Masjid   Atahukumiwa kifungo cha aina yoyote jela ambacho kinaweza kufikia miaka mitatu na pia atastahili kupigwa faini.   1. Mtu yeyote wa kundi la Qadiani au kundi la Lahori (wanaojiita ‘Ahmadiyya’ au kwa jina lolote) ambaye kwa maneno yawe ya kutamkwa au ya kuandikwa au kwa taswira, anayetaja muundo au aina ya mwito wa sala inayoitikiwa na imani yake kuwa ni Adhana, au anayetoa Adhana kama ile inayotumiwa na Waislamu atahukumiwa kifungo cha aina yoyote jela kwa kipindi kinachoweza kufikia miaka mitatu, na pia atastahili kulipa faini.”   298-C  “Mtu yeyote wa kundi la Qadiani na kadhalika anayejiita Muislamu au kuhubiri au kusambaza imani yake.-Mtu yeyote wa Kundi la Kadiani au kundi la Lahori (wanaojiita Ahmadiyya au kwa jina lolote jingine) ambaye kwa njia ya moja kwa moja au kwa uficho anajiita Muislamu au anaiita au kuitaja imani yake kuwa ni Uislamu au anayehubiri au kueneza imani yake au anayelingania wengine kuikubali imani yake kwa maneno iwe ya kutamkwa au ya kuandikwa au kwa taswira, au kwa namna yoyote iwayo anachokoza hisia za kidini za Waislamu, atahukumiwa kifungo cha aina yoyote jela kwa kipindi kinachoweza kufika miaka mitatu na atastahili kupigwa faini. |

Vifungu hivi vikafanya liwe kosa la jinai kwa Ahmadiyya:

1. kujiita au kujinadi moja kwa moja au kwa uficho kuwa ni Muislamu au kuiita imani yake kuwa ni Uislamu.
2. kuhubiri au kueneza imani yake au kuwalingania wengine kuikubali imani yake au kwa namna yoyote iwayo kuchokoza hisia za Waislamu.
3. Kuwaita watu katika sala kwa kutoa Adhana, kuuita muundo au aina ya mwito wake wa sala kuwa ni Adhana
4. Kupataja au kupaita mahali pake pa ibada kuwa ni Masjid
5. Kumtaja mtu yoyote zaidi ya Khalifa au swahaba wa Mtume Mtukufu Muhammad (rehema na amani zimshukie) kuwa ni Amiri Muuminina, Khalifa wa Waislamu, Sahaba, Radhi-Allah Anhu
6. Kumtaja mtu yeyote zaidi ya wakeze Mtume (SAW) kama ni mama wa Waumini na kumtaja mtu yeyote nje ya wanafamilia wa Mtume kuwa ni Ahli-bait.

Sheria dhidi ya Ukadiani ilipongezwa huku na kule na taasisi za kidini, kijamii na kisiasa zenye mitazamo mbalimbali pamoja na Waislamu ulimwenguni kote. Magazeti makubwa ya Pakistan yaliitaja sheria hiyo kuwa ni ‘hatua ya wakati muafaka’ na yakasifu jitihada za serikali katika kuushughulikia upinzani wa Makadiani dhidi ya Uislamu. Magazeti yote makubwa ya kila siku ya Pakistan yaliikubali Sheria hiyo na kutaka itekelezwe kama ilivyoandikwa na kama inavyotakiwa (NAwa-e-Waqt, Lahore, 28 April 1984)

Ahmadiyya wakashauriwa kuishi Pakistan kama raia wengine wapenda amani na kuacha harakati za kupinga Uislamu. (Jasaarat, Karachi 28 April 1984)

Gazeti la **daily Jasarat**  katika makala yake kuu lilifichua njama za kisiasa za Rabwah na kushutumu ushirikiano wao na Wazayuni. Gazeti hilo likawaita Ahmadiyyah kuwa ni pandikizi la Madola ya Wazayuni na Mabeberu likiwa na mizizi yake Israil na likataka:

1. kupiga marufuku kabisa maktaba zao, viwanda vyao vya uchapishaji na vituo vyao vya mafunzo;
2. kuwaondosha Ahmadiyya katika nyadhifa kubwa
3. kuzuia kabisa utoaji wa leseni na vibali kwa wafanyabiashara wa Ahmadiyya;
4. Kufanya sensa ya kutambua nguvu yao ya idadi katika kila jimbo la Pakistan
5. Kufichua utendajikazi wao kama kikundi kinachoshinikiza mambo kupitia vyombo vya dola;
6. Kupiga marufuku hatua ya Waislamu kuingia katika Ukadiani kwa kuweka adhabu ya kifungo cha maisha jela na
7. Haja ya kuwepo mtandao miongoni mwa nchi za Waislamu kuchukua hatua za kisheria kudhibibiti harakati za Ahmadiyya katika nchi zao na nje yake.

Gazeti la**The Pakistan Times** katika makala yake kuu lilisema:

“Licha ya tamko la wazi kabisa na lisilo na utata kabisa la (Mabadiliko haya ya Pili), bado, makundi ya Qadiani na Lahore yalijiona kuwa huru kuishi na kujiweka kama Waislamu wengine, hata kutangaza imani yao kuwa ndiyo (pekee) ya kweli, ndani ya nchi na nje. Hii ikachangia kuongezeka kwa tafsiri potofu za Uislamu. Ilitaka kudhoofisha umoja wa Waislamu na kuleta mkanganyiko kuhusiana na mafundisho ya msingi ya Uislamu. Hivyo, ilikuwa ni vizuri na sahihi kuondosha kituko hiki na kuyafikisha Mabadiliko ya Pili ya Katiba katika hitimisho lake la kimantiki. Pia kulikuwa na hitajio la haraka la kuhakikisha amani na utulivu wa kijamii. **Wale maadui wa nje wanaoamua kuipayukia sheria hii iliyosababishwa na ung’ang’anizi na kichwa ngumu (ya makadiani) lazima wafahamishwe sawasawa historia ya msingi wa tatizo zima na hekima ya kutangazwa kwa sheria hizo katika dola ya kiitikadi.** Ni muhimu kuhakikisha kuwa maslahi yaliyofichikana hayafaulu kuchafua taswira yetu kama Taifa la waungwana na la maendeleo (Pakistan Times, Rawalpindi 29 April 1984)

Gazeti la **The Daily Muslim** chini ya maneno *Positive Step* (Hatua chanya) linaandika:Kutangazwa kwa Sheria ya Rais ya kupiga marufuku shughuli za Makadiani ni hatua iliyokuja katika wakati muafaka ambayo inapaswa kutuliza mzozo unaoizonga kadhia hii katika miezi ya karibuni. Hamasa zimechochewa na maoni ya umma kukusanywa. Kwamba sheria hii ilihiyotaji muongo mzima baada ya Mabadiliko ya Katiba ya Mwaka 1974 yaliyowatangaza Makadiani kuwa si Waislamu kwa njia ya kura ya Bunge lililochaguliwa na umma, inabainisha waziwazi ombwe na migawanyiko iliyopo juu ya kadhia hii ambayo inakoroga bongo za watu. Lingekuwa jambo la kufaa kama mambo ya kutatanisha yangeondoshwa mara moja ili kutotoa fursa ya kujirudia kwa vurugu au kutoa mwanya kwa wale wenye maslahi yaliyofichikana ambao wanaweza kutumia fursa hii kama kisingizio cha kuwindwa kwa kundi lao.”(The Muslim, Islamabad 29 April 1984)

**Mirza Tahir akimbilia London**

Kutangazwa kwa Sheria ‘kukamtisha’ Mirza Tahir Ahmad. Aliogopa kukamatwa na kukumbwa na hatima mbaya ya uongozi wake. Aliingiwa na hofu kubwa kiasi kwamba hakuweza kutoa khutuba yake ya Ijumaa Aprili 30 na akamtaka mmoja wa wafuasi wake Sultan Mahmud aongoze sala. Kulikuwa na uvumi kwamba angekamatwa na kushitakiwa ndani ya siku moja au mbili na Jumuiya ya Ahmadiyya ingepigwa marufuku baada ya kutangazwa kuwa ni taasisi ya kisiasa inayofadhiliwa na kusaidiwa na Madola ya Mataifa mengine.

Serikali ya Sheria za Kijeshi ya Zia ingewaburuza katika Mahakama za juu za sheria viongozi wa juu wa Ahmadiyya. Mirza angeshitakiwa kwa ‘mauaji’ ya Maulana Aslam Qureshi na kwa kuendesha taasisi ya mapinduzi ya kisiasa inayopinga Uislamu na serikali kwa jina la Ahmadiyyat.